Født 4. juli

Født 4. juli (originaltittel: Born on the Fourth of July) er et amerikansk krigsdrama fra 1989 regissert av Oliver Stone. Filmen handler om en ung idealistisk amerikansk mann som blir hardt skadet i Vietnamkrigen. Forholdene hjemme gjør ham desillusjonert og etterhvert begynner han å tvile på idealene. Filmen er basert på Ron Kovics selvbiografi Born on the Fourth of July, fra 1976. Han var også med på å skrive manus (sammen med Stone). Hovedrollen som Vietnam-veteranen Ron Kovic spilles av Tom Cruise.  Filmen regnes som et sterkt og nærgående oppgjør med Vietnamkrigen.

Født 4. juli regnes som den andre filmen i Oliver Stones trilogi om Vietnamkrigen, der den første er Platoon (1986) og den siste er Heaven & Earth (1993).

Filmen ble en internasjonal publikumssuksess og fikk mye ros av filmanmelderne. Den ble også belønnet med flere prestisjetunge priser. Blant annet så ble Stone tildelt både en Oscar og en Golden Globe i kategorien beste regi. Filmen ble også belønnet med en Golden Globe i klassen «beste dramafilm».

 Handling 
Filmen forteller den sanne historien om patrioten Kovic, som kom tilbake fra Vietnam-krigen i rullestol. Han ble etter hvert en sterk antikrigs-stemme og følte seg forrådt av landet han dro for å kjempe for. Hans liv skildres fra barnsben av på 1950-tallet til Demokratenes landsmøte i 1976. Hovedvekten ligger på tiden som ung voksen.

John Kovic er født på den amerikanske nasjonaldagen, og er en glødende ung patriot. Når hans land sier at det trenger ham til å kjempe i Vietnam, verver han seg. På slagmarken i Vietnam tar hans liv en drastisk retning, når han blir rammet av en kule i ryggraden som gjør ham lam. Kovic blir sendt tilbake til USA og må der forberede seg på et liv i rullestol. Hans patriotisme er fremdeles tilstede, men oppdager raskt at mye i hans hjemland har endret seg siden han dro. Både hans bror og hans venninne har blitt motstandere av krigen og etterhvert begynner han å føle seg forrådt av myndighetene. Omsider begynner hans sinnsstemning å dreie inn i en mørkere og mer konfronterende stil og han føler seg etterhvert frarøvet alle illusjoner. John skjønner at hans liv trenger en drastisk endring, og i forbindelse med sin kamp tilbake til livet og menneskeverdet blir han en ny og modig stemme for de desillusjonerte krigsveteranene.

 Om filmen 
Født 4. juli fikk god mottakelse av filmkritikerne og har oppnådd så mye som 85 % på Rotten Tomatoes. Den kjente filmkritikeren Roger Ebert gav filmen toppscore og gav særdeles mye ros til Tom Cruises rollefortolkning.

Filmen ble en publikumssuksess både i USA og mange andre land. Den innbrakte $70 millioner på amerikanske kino alene og ble den 17de mest innbringende filmene i USA i 1989. Den ble den femte mest besøkte kinofilmen i Norge i 1990.

 I rollene 
(utvalg)
 Tom Cruise – Ron Kovic
 Raymond J. Barry – Mr. Kovic
 Caroline Kava – Mrs. Kovic
 Josh Evans – Tommy Kovic
 Frank Whaley – Timmy Burns
 Jerry Levine – Steve Boyer
 Kyra Sedgwick – Donna
 Rob Camilletti – Tommy Finelli
 Stephen Baldwin – Billy Vorsovich
 Tom Berenger – GySgt. Hayes
 Willem Dafoe – Charlie
 Cordelia González – María Elena
 Holly Marie Combs – Jenny

 Priser 
Tildelinger
 Oscar (beste klipp)
 Oscar for beste regi
 Directors Guild of America for "Outstanding Directorial Achievement in Motion Pictures" 
 Golden Globe for beste regi
 Golden Globe for beste skuespiller i dramafilm
 Golden Globe for beste dramafilm
 Golden Globe for beste manus
 Chicago Film Critics Association beste skuespiller
 Broadcast Music Incorporated Film & TV Awards
 Motion Picture Sound Editors Beste lydklipp
 Motion Picture Sound Editors Beste lydeffekter
 Political Film SocietyNomineringer
 Oscar (beste film)
 Oscar (beste mannlige hovedrolle)
 Oscar (beste foto)
 Oscar (beste lyd)
 Oscar (beste manus basert på annet medium)
 BAFTA (beste skuespiller)
 BAFTA (beste manus)
 Casting Society of America (beste casting)
 American Society of Cinematographers (Outstanding Achievement in Cinematography)
 American Cinema Editors (beste klipp) 
 Golden Globe (Beste filmmusikk)
 Writers Guild of America (Best Screenplay Based on Material from Another Medium)
 Filmfestivalen i Berlin (Gullbjørnen)

 Referanser 

 Eksterne lenker 

 Stillbilder fra filmen

Kategori:Dramafilmer fra USA
Kategori:Krigsfilmer fra USA
Kategori:Biografiske filmer fra USA
Kategori:Golden Globe for beste dramafilm
Kategori:Filmer om Vietnamkrigen
Kategori:Filmer fra 1989
Kategori:Engelskspråklige filmer
Kategori:Filmer regissert av Oliver Stone